**DATABASES PROJECT PART A**

Αρχικά, δημιουργήσαμε μία καινούργια βάση στο AWS και ανεβάσαμε με τον τρόπο που είχαμε κάνει και στις πρώτες εργασίες, τους νέους πίνακες μέσω του shell και του pgadmin. Στη συνέχεια, έπρεπε σύμφωνα με τις οδηγίες, να σβήσουμε τα διπλότυπα από όλους τους πίνακες εκτός του Ratings, κάτι που δεν ήταν δύσκολο καθώς μας είχε χρειαστεί και σε προηγούμενες εργασίες, οπότε είχαμε κρατήσει τους απαραίτητους τύπους. Περιληπτικά, προσθέσαμε μία καινούργια στήλη που θα απαριθμούσε απλά τις γραμμές, έτσι ώστε να είμαστε σίγουροι ότι δεν θα έχει duplicate τιμές και μέσω αυτής κάναμε partition στη στήλη που θεωρούσαμε ότι πρέπει μελλοντικά να γίνει primary key. Αφού το κάναμε αυτό, έπρεπε να σβήσουμε όλες τις σειρές από κάθε πίνακα, όπου το αντίστοιχο id δεν εντοπιζόταν πουθενά στη στήλη id του Movies\_Metadata. Έτσι, όλοι οι πίνακες θα έχουν μόνο ταινίες που υπάρχουν στο Movies\_Metadata. Όταν ολοκληρώθηκε και αυτή η διαδικασία, το μόνο που έμενε ήταν να ορίσουμε primary και foreign keys στους πίνακες. Επιλέξαμε τα primary keys που πιστεύαμε ότι είναι πιο σωστά και τα ενεργοποιήσαμε, με εξαίρεση τον πίνακα Ratings που δεν μπορούσε να έχει primary keys, διότι είχε διπλότυπα τα οποία η εκφώνηση έλεγε ρητά να μην σβήσουμε. Όσο για τα foreign keys, αναθέσαμε ένα στον κάθε πίνακα που να δείχνει στον πίνακα Movies\_Metadata, με εξαίρεση προφανώς τον Movies\_Metadata που δεν χρειάστηκε foreign key.